Er óhætt að borða blómið jólastjörnu og hvað getur þú sagt mér um það ? Jólastjarnan ( Euphorbia pulcherrima ) er planta sem vex villt í skóglendi Mexíkó og víðar í Mið-Ameríku , auk annarra staða . Hér er hún hins vegar ræktuð í gróðurhúsum í um 5 mánuði áður en hún fer að sjást í verslunum seint á haustin . Plönturnar eru ræktaðar af litlum græðlingum sem settir eru í potta í byrjun júlí . Þegar vöxturinn er kominn á gott ról þurfa plönturnar sérstaka meðhöndlun í gróðrarstöðinni svo þær verði fallega litaðar á réttum tíma . Jólastjarna ( Euphorbia pulcherrima ) vex villt í skóglendi Mexíkó og víðar í Mið-Ameríku , auk annarra staða . Við þekkjum hana helst sem pottaplöntu . Jólastjörnurnar eru svokallaðar skammdegisplöntur , þær hefja blómmyndun þegar dagurinn er stuttur . Í upphafi ræktunar vaxa plönturnar og dafna í gróðurhúsum meðan dagurinn er enn lengri en nóttin . Frá því í september þurfa ræktendur síðan að myrkva plönturnar í um það bil 14 klukkustundir á hverjum sólarhring með því að hylja þær með svörtum dúk allt þar til náttúruleg daglengd er orðin nægilega stutt til að blómmyndun haldist óröskuð . Liturinn sem einkennir jólastjörnuna er ekki sjálfur blómliturinn , heldur eru það svokölluð háblöð sem fá á sig þessa áberandi liti til að auka sýnileika blómanna fyrir skordýr og kólibrífugla sem sækja næringu í blómin og bera um leið frjókorn milli þeirra . Blómin sjálf eru lítil og gul á litinn þegar þau þroskast . Sterkur litur háblaðanna er því auglýsing um að hér sé þroskuð blóm að finna . Í heimahúsum helst litur háblaðanna fram eftir vetri . Upprunalegi litur jólastjörnunnar eldrauður en með kynbótum hefur tekist að fá fram fleiri liti . Meðhöndlun jólastjörnu er einföld ef nokkrum grunnleiðbeiningum er fylgt . Hún þolir ekki kulda og það þarf að hafa í huga allt frá því plantan er sótt í blómabúðina . Fylgjast þarf með vökvun en ekki ætti að vökva hana meira en svo að allt umframvatn nái að renna undan pottinum . Notað er volgt vatn þegar vökvað er . Þótt engar rannsóknir bendi til þess að jólastjarna valdi bráðum eituráhrifum er rétt að forðast að mjólkursafi sem seytlar úr sárum sem kunna að koma á plöntuna , komist í snertingu við húð eða slímhúð því það getur valdið ertingu . Til að raunveruleg eituráhrif komi í ljós þarf að innbyrða ansi margar jólastjörnur í heilu lagi en hún þykir vera vond á bragðið . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .